b'\n_START_ARTICLE_\nSubjekti (lauseenj\xc3\xa4sen)\n_START_PARAGRAPH_\nSubjekti on lauseenj\xc3\xa4sen. Se on lauseen ykk\xc3\xb6sargumentti, eli jokaisessa lauseessa on v\xc3\xa4hint\xc3\xa4\xc3\xa4n subjekti ja predikaatti. T\xc3\xa4st\xc3\xa4 poikkeuksena ovat persoonattomat lauseet, jotka liittyv\xc3\xa4t yleens\xc3\xa4 s\xc3\xa4\xc3\xa4h\xc3\xa4n, esimerkiksi \xe2\x80\x9cSataa vett\xc3\xa4.\xe2\x80\x9d _NEWLINE_Lauseen subjekti on tavallisesti substantiivi tai pronomini, mutta se voi olla my\xc3\xb6s adjektiivi, numeraali, lause tai nominaalimuoto. Suomessa subjektiksi riitt\xc3\xa4\xc3\xa4 my\xc3\xb6s verbin taipunut muoto (kuten \xe2\x80\x9cjuoksen\xe2\x80\x9d) eik\xc3\xa4 ilmisubjektia t\xc3\xa4ll\xc3\xb6in tarvita. Subjekti ei ole suomen kieless\xc3\xa4 niin v\xc3\xa4ltt\xc3\xa4m\xc3\xa4t\xc3\xb6n kuin se on esimerkiksi ruotsissa tai englannissa.\n_START_SECTION_\nSubjekti-k\xc3\xa4sitteen ongelmia\n_START_PARAGRAPH_\nSubjekti on ongelmallinen k\xc3\xa4site kieliss\xc3\xa4, jotka eiv\xc3\xa4t ole nominatiivi-akkusatiivi -kieli\xc3\xa4. Ergatiivi-absolutiivi -kieliss\xc3\xa4 "subjektia" koodataan eri sijamuodolla tai adpositiolla riippuen siit\xc3\xa4, onko lause transitiivinen (ergatiivilla) vai intransitiivinen (absolutiivilla). _NEWLINE_Esim. ruotsin lauseessa "Stenen s\xc3\xa5g pojken." voidaan "pojke" olettaa agentinkaltaisimmaksi argumentiksi luonnollisen semantiikan avulla. Kivet harvoin n\xc3\xa4kev\xc3\xa4t poikia. Mik\xc3\xa4\xc3\xa4n edell\xc3\xa4 mainituista muodollisista koodauskriteereist\xc3\xa4 ei kuitenkaan tue "pojke"n analysoimista subjektiksi. Kieless\xc3\xa4 ei ole verbikongruenssia. Substantiivilauseke ei sijoitu etukentt\xc3\xa4\xc3\xa4n, eik\xc3\xa4 morfologista sijamerkint\xc3\xa4\xc3\xa4 ole kummassakaan substantiivilausekkeessa. Yksitt\xc3\xa4isest\xc3\xa4 lauseesta ei voi sanoa mit\xc3\xa4\xc3\xa4n lauseiden v\xc3\xa4lisist\xc3\xa4 suhteista.'